CELEX: 32008D0768(01)
Language: sl
Date: 2008-09-30 00:00:00
Title: 2008/768/ES: Odločba Komisije z dne 30. septembra 2008 o nevključitvi Beauveria brongniartii in kalijevega permanganata v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedene aktivne snovi (notificirano pod dokumentarno številko C(2008) 5106) (Besedilo velja za EGP)

2.10.2008   
            
            
               SL
            
            
               Uradni list Evropske unije
            
            
               L 263/12
            
         
      ODLOČBA KOMISIJE
   
   z dne 30. septembra 2008
   o nevključitvi Beauveria brongniartii in kalijevega permanganata v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedene aktivne snovi
   (notificirano pod dokumentarno številko C(2008) 5106)
   (Besedilo velja za EGP)
   (2008/768/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(2) Direktive,
   ob upoštevanju naslednjega:
   
               (1)
            
            
               Člen 8(2) Direktive 91/414/EGS določa, da lahko država članica v obdobju 12 let po uradnem obvestilu navedene direktive dovoli dajanje v promet fitofarmacevtskih sredstev, ki vsebujejo aktivne snovi, ki niso uvrščene v Prilogo I k navedeni direktivi in so v prometu že dve leti po datumu uradnega obvestila, pri tem pa se v okviru delovnega programa navedene snovi postopoma pregledujejo.
            
         
               (2)
            
            
               Uredbi Komisije (ES) št. 1112/2002 (2) in (ES) št. 2229/2004 (3) določata podrobna pravila za izvajanje četrte faze delovnega programa iz člena 8(2) Direktive 91/414/EGS.
            
         
               (3)
            
            
               
                  Beauveria brongniartii in kalijev permanganat sta aktivni snovi iz četrte faze programa.
            
         
               (4)
            
            
               Edina prijavitelja Beauveria brongniartii in kalijevega permanganata sta 5. septembra 2007 oziroma 22. februarja 2008, obvestila Komisijo, da ne želita več sodelovati v delovnem programu za ti aktivni snovi in zato ne bosta predložila nadaljnjih informacij. Zato teh aktivnih snovi ni mogoče vključiti v Prilogo I k Direktivi 91/414/EGS.
            
         
               (5)
            
            
               Za aktivne snovi, za katere je rok predhodnega obvestila o umiku fitofarmacevtskih sredstev, ki vsebujejo take snovi, kratek, je smiselno določiti podaljšanje roka za odstranitev, skladiščenje, dajanje v promet in uporabo obstoječih zalog za obdobje največ dvanajst mesecev, da se omogoči uporaba obstoječih zalog le v naslednji rastni sezoni. V primerih daljšega roka predhodnega obvestila se ta rok lahko skrajša tako, da se izteče na koncu rastne sezone.
            
         
               (6)
            
            
               Ta odločba ne vpliva na predložitev zahtevka za te aktivne snovi v skladu z določbami člena iz 6(2) Direktive 91/414/EGS zaradi možne uvrstitve v Prilogo I k navedeni direktivi.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Aktivne snovi iz Priloge I k tej odločbi se ne vključijo kot aktivne snovi v Prilogo I k Direktivi 91/414/EGS.
   Člen 2
   Države članice zagotovijo, da:
   
               (a)
            
            
               se registracije za fitofarmacevtska sredstva, ki vsebujejo aktivne snovi, naštete v Prilogi I, prekličejo do 30. marca 2009;
            
         
               (b)
            
            
               se od datuma objave te odločbe nobene registracije fitofarmacevtskih sredstev, ki vsebujejo te aktivne snovi, ne odobrijo ali podaljšajo.
            
         Člen 3
   Morebitno podaljšanje roka, ki ga odobrijo države članice v skladu s členom 4(6) Direktive 91/414/EGS, je čim krajše in traja največ do 30. marca 2010.
   Člen 4
   Ta odločba je naslovljena na države članice.
   
      V Bruslju, 30. septembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 230, 19.8.1991, str. 1.
   
      (2)  UL L 168, 27.6.2002, str. 14.
   
      (3)  UL L 379, 24.12.2004, str. 13.